CELEX: 32013R0278
Language: lt
Date: 2013-03-19 00:00:00
Title: 2013 m. kovo 19 d. Komisijos įgyvendinimo reglamentas (ES) Nr. 278/2013 dėl tam tikrų prekių klasifikavimo Kombinuotojoje nomenklatūroje

23.3.2013   
            
            
               LT
            
            
               Europos Sąjungos oficialusis leidinys
            
            
               L 84/13
            
         KOMISIJOS ĮGYVENDINIMO REGLAMENTAS (ES) Nr. 278/2013
   2013 m. kovo 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 19 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Apie 33 × 10 × 10 cm dydžio dėžutė, pagaminta iš lakštinio metalo, kurio storis apie 0,2 mm.
                  Išorinė dėžutės pusė paženklinta prekės ženklo logotipu ir pavadinimu.
                  Dėžutės viduje yra lengvai išimamas plastikinis įdėklas, kurio forma specialiai pritaikyta buteliui įdėti.
                  Dėžutė skirta naudoti kaip vyno butelio pakuotė.
                  Dėžutė pateikiama be butelio.
               
               
                  7326 90 98
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7326, 7326 90 ir 7326 90 98 atitinkančiais prekių aprašymais.
                  Pagal savo charakteristikas gaminys yra metalinė dovanų dėžutė su išimamu įdėklu. 4202 pozicijai priskiriami įvairaus pobūdžio ilgalaikio naudojimo produktai (pavyzdžiui, žiūronų futliarai, muzikos instrumentų futliarai, ginklų dėklai ir panašūs daiktai), kurių forma specialiai pritaikyta arba kurių vidinė dalis pritaikyta konkretiems įrankiams su reikmenimis ar be jų dėti. Gaminys nepanašus į 4202 pozicijai priskiriamus futliarus ir dėklus (taip pat žr. SS paaiškinimų 4202 pozicijos paaiškinimus). Todėl jis nepriskirtinas 4202 pozicijai kaip dėklai ir panašūs daiktai.
                  Gaminys taip pat nepriskirtinas 7310 pozicijai kaip dėžės ar panašios talpyklos, nes jis nėra nei didesnė tara, skirta komerciniam gabenimui ir prekių įpakavimui, nei mažesnė tara, daugiausia naudojama kaip sviesto, alaus, sausainių ir pan. prekinė pakuotė. 7310 pozicijai priskiriami gaminiai, naudojami kaip prekių transportavimo ir pardavimo talpyklos, tačiau šis gaminys yra dovanų dėžutė, į kurią įdėtas butelis gražiau atrodo, o skystis laikomas pačiame butelyje (taip pat žr. SS paaiškinimų 7310 pozicijos paaiškinimus).
                  Produktas taip pat nepriskirtinas 7323 pozicijai kaip stalo, virtuvės arba kiti namų apyvokos reikmenys, nes jis neskirtas naudoti virtuvės, stalo ar kitoms namų apyvokos reikmėms, o yra ribotos paskirties metalinė dovanų dėžutė (taip pat žr. SS paaiškinimų 7323 pozicijos paaiškinimus).
                  Todėl gaminys klasifikuotinas kaip kiti gaminiai iš geležies arba plieno priskiriant KN kodą 7326 90 98.